Kaunas

Zoe Vukman

Putovanje u Kaunas,drugi najveci grad u Litvi,omogućen nam je od strane Erasmus+ projekta u partnerstvu sa Školom primijenjene umjetnosti i dizajna. Nakon objavljenih rezultata natječaja s uzbuđenjem smo iščekivali dan kada ćemo otputovati na nezaboravnu avanturu.Naše putovanje počelo je na Zračnoj luci Franjo Tuđman u  Zagrebu gdje smo se ukrcali na prvi let i nakon presjedanja u Warsawi stigli smo u Vilnius. Nakon kratke vožnje busem stigli smo na odredište gdje smo provodili naredna dva tjedna.Večeru,na koju smo stigli točno pri dolasku u Domus Pacis guesthouse,smo pojeli u kantini ustanove te se uputii našim sobama.

Nedjelja

Prvi dan nakon dolaska bio nam je slobodan za razgledavanje grada i razne aktivnosti koje smo sami birali.Sobu sam dijelila dvije kolege iz škole te smo se nakon buđenja uputile u kuhinju gdje smo doručkovale i dogovorile se za plan dana.Vrijeme vani je bilo pomalo hladnije od onoga na što smo navikli, no to nas nije zaustavilo da se temeljito pošećemo gradom.

Ponedjeljak

Za naš prvi radni dan,nakon brzog doručka u kuhinji,uputili smo se u dvoranu gdje smo se upoznali s našim mentorima,Peeterom Krosmannom i Mindaugasom Juodisom.

Nakon kratkog razgovora, podijeljeni smo u dvije grupe kako bi se lakše mogli organizirati te smo dobili naš prvi zadatak.

Počeli smo s vježbama za opuštanje ruke i mozga,apstraktnim crtanjem zadane teme na bijeli papir s tušem.Nakon same vježbe trebali smo nacrtati naše najdraže čudovište,iz filma ili iz naše glave.Tokom našeg rada zajedno smo komentirali naše kreacije s mentorom.Nakon uspješno odrađenog prvog dana uputili smo se na večeru.

S obzirom na preostalo vrijeme odlučili smo se na izlazak u grad nakon kojeg smo otišli svojim sobama i odmorili se za nadolazeći dan.

Utorak

Nakon jutarnjeg predavanja Peetera Krosmanna uputili smo se u njegov atelijer gdje su nam prikazani radovi i ukratko objašnjena prodaja i izlaganje djela.

Nakon posjeta radnog prostora našeg mentora uputili smo se prema M.K. Čiurlionio muzeju gdje smo vidjeli fascinantne radove iznimno zanimljivog umjetnika.

Vrijeme nakon razgledavanja muzeja bilo nam je slobodno stoga smo se odlučili za još jednu šetnju gradom,te kasnije druženje u našim sobama.

Srijeda

Naš dan je počeo s radom,zadata nam je nova tema za koju smo trebali napraviti psihološki portret ili autoportret u tehnici koju smo sami mogli birati.Drugi zadatak dana bio nam je napraviti maketu od spužvastih ploča na slobodnu temu.Nakon nekog vremena išli smo u posjet mladom umjetniku iz Kaunasa koji nas je uputio u njegov radni prostor gdje nam je objasnio proces zapošljavanja umjetnika na određenim projektima i izvršavanje istih. Nakon povratka iz posjeta otišli smo na ručak te završavali naše radove.Zatim smo se odlučili za još jedan posjet gradu gdje smo se zasladili krafnama u obližnjoj slastičarni.

Četvrtak

S obzirom na vedro vrijeme koje nas je iznenadilo već od samog početka dana dobili smo zadatak fotografirati detalje po gradu koje smo kasnije mogli koristiti za inspiraciju u našim sljedećim radovima. Zadatak mi se učinio zanimljiv zato što smo naše fotografije mogli iskoristiti za neku kompoziciju koja ne sadrži prvobitni motiv sa same fotografije. Ručali smo i zaputili se prema osnovnoj likovnoj školi gdje nas je dočekala ravnateljica škole i dala nam obilazak gotovo pa svih učionica i prostorija u kojima učenici rade s glinom,sitotiskom,slikarskim tehnikama…

Petak

Jutro nam je započeto predavanjem Remigijusa Venckusa koji nam je temeljito objasnio modernu fotografiju. Nakon prezentacije otišli smo ručati,a zatim raditi na našim radovima na kojima smo imali potpunu slobodu stvaralaštva.Ostatak dana prošao je brzo zbog umora.

Subota

Za dan smo imali isplanirani izlet za posjet glavnom gradu Litve,Vilniusu.

Na samom putu naučili smo razne zanimljivosti o državi koju smo posjetili.

Prvo smo razgledali nacionalnu galeriju koja nam je dala bolji uvid o razvitku Litve kao samostalne države nakon niza godina nad okupacijom.

Zatim smo krenuli prema Trakaiu,tamo smo kušali specijalitet područja koje smo posjetili. Slijedio je povratak u Kaunas , a kasnije i druženje.

Nedjelja

Još jedan slobodan dan dobro nam je došao za odmor od napornog tjedna.Nakon malo dužeg sna odlučili smo se za šetnju gradom i posjet raznim trgovinama.

Nakon povratka iz izlaska premješteni smo u drugu sobu. Slijedila je večera i napokon,miran san.

Ponedjeljak

Drugi radni tjedan započeli smo s još jednim predavanjem koje nam je vodio Rimanntas Plunge pričajući o umjetnosti u novim medijima. Nakon prezentacije i ručka ostali smo u dvorani raditi na našim kreacijama.

Utorak

Prvi dio dana brzo nam je prošao s radom te smo se nakon ručka zaputili prema atelijeru Mindaugasa Juodisa koji se potrudio na svaki način dočarati nam ugođaj njegovog stvaranja, od opuštajuće glazbe, do mirisnih štapića koji su bili zapaljeni u prostoriji.

Srijeda

Nakon prijepodnevne rutine i ručka našli smo se na putu do Pažaislis samostana.

Razgledali smo vanjsku i unutrašnju arhitekturu i čitali o raznim zanimljivostima.

Prije povratka smo svratili na kavu u obližnjem kafiću s pogledom na jezero.

Dan smo završili s još jednim druženjem u sobi.

Četvrtak

Zadnji dan prije završne izložbe iskoristili smo za završavanje radova.S obzirom da je u grupi učenika bilo puno pripadnika kiparskog odjela mentor Mindaugas odlučio nas je odvesti u atelijer izvrsnog kipara koji se nalazio u našoj blizini. Nakon razgledavanja privatne izložbe,bili smo oslobođeni ostalih aktivnosti pa smo produžili u još jednu šetnju uz koju smo napravili par zaustavljanja u malim dućanima.

Petak

Napokon je došao dugo iščekivan dan izložbe naših radova.Počeli smo sa čišćenjem prostora i planiranjem izložbe. Smatram da nam je iskustvo slaganja izložbe jako dobro došlo ukoliko planiramo sami izlagati svoje radove kasnije u našoj umjetničkoj karijeri.

Uspješno odrađena izložba radova na kojima smo radili skoro dva tjedna, te nakon izlaganja koncert u Lemmy klubu bili su jedni od boljih iskustava na samom putovanju.

Subota

Posljednji dan u Kaunasu također nam je bio slobodan.

Još jedna posljednja šetnja gradom te ukusan sushi, no naravno i posjet suvenirnicama samo su neke stvari kojima smo odlučili ispuniti svoj posljednji dan. Nakon večere slijedilo je zadnje druženje uz ekipu.

Nedjelja

Dan polaska uvijek počinje ranim buđenjem te završnim spremanjem za put.

Doručkovali smo i krenuli do busa koji nas je vozio do zračne luke u Vilniusu.

Zadnja dva leta prošla su brže nego očekivano i ubrzo smo se našli doma,u Zagrebu.